Die padda wat gloei | Maroela Media
'n Padda wat in die donker kan gloei, is vir die eerste keer in Suid-Amerika ontdek.
Wetenskaplikes van die Bernando Rivadaiva-natuurwetenskapmuseum het hierdie verskynsel ontdek terwyl hulle 'n studie gedoen het oor die oorsprong van pigmente in paddas in Suid-Amerika. Volgens Carlos Taboada, een van die navorsers, is dit die eerste wetenskaplike rekord van 'n padda wat kan gloei in die donker.
In normale lig lyk die padda geelbruin met rooi kolletjies. As daar egter 'n ultravioletlig daarop geskyn word, het die padda 'n fluoorgroen kleur. "Dít skep nuwe vrae oor visuele kommunikasie tussen amfibieë," het Julian Faivovich, 'n navorser, gesê.
Die span wat die navorsing gedoen het, het omtrent 200 voorbeelde ondersoek om die bevinding te staaf.